Sigaretdief jaag verniet vir polisie weg | Netwerk24
Sigaretdief jaag verniet vir polisie weg
07 Desember 2018 13:03
Die polisie het 'n 21-jarige rower aangekeer ná 'n wilde jaagtog, 'n ongeluk en 'n poging van die man om weg te hardloop.
Polisiebeamptes op die toneel in Khayelitsha waar 'n 21-jarige verdagte aangekeer is in verband met die rooftog van duisende rande se sigarette.Foto: SAPD
Kapt. F.C. van Wyk, polisiewoordvoerder in die Wes-Kaap, sê die bestuurder van 'n vragmotor wat Donderdagoggend sigarette in Delft afgelewer het, is omstreeks 08:00 van die inhoud van die vragmotor beroof.
Lede van die blitspatrollie het gereageer toe inligting ontvang is dat 'n rooftog in Symphonyweg in Delft aan die gang is.
'n Toyotabakkie wat voldoen het aan die beskrywing van een van die voertuie op die misdaadtoneel, is kort daarna in die omgewing opgemerk en die polisiebeamptes het dit agternagesit.
Van Wyk sê die bestuurder het probeer wegjaag en oor talle rooi verkeersligte gejaag. Die bestuurder het beheer oor die bakkie verloor en teen 'n lamppaal vasgejaag in Site C in Khayelitsha.